cyanic-selkie/wikianc huggingface dataset:
פרנסיה רייסה
ביוגרפיה
רייסה נולדה וגדלה בלוס אנג'לס, קליפורניה, לאם מקסיקנית, וירחיניה אלמנדרס, ולרנן אלמנדרס קואלו, איש רדיו יליד הונדורס. כמה שנים אחרי שנולדה רייסה, אביה התחיל להשתמש באישיות הרדיו הלטינית החדשה שלו, "El Cucuy".
רייסה הייתה מעודדת בתיכון.
רייסה החלה לעבוד בעבודות משחק, לדגמן ולהופיע בפרסומות כשהייתה בכיתה י"א. היא התארחה בסיטקומים "American Family: Journey of Dreams" ו"Over There". רייסה הופיעה בקליפ "My Girlfriend" של ליל רומיאו בשנת 2004 ובקליפ "So Big" של Iyaz. כשהייתה בכיתה י"ב, היא לוהקה לצד היידן פנטייר בסרט "מעודדות צמודות ביותר". היא השתתפה בסרט של ניקלודיאון, " שרדרמן שולט", שם גילמה את איזבל, ובסדרת הסרטים "אהבה על קרח דק" בתור אלכסנדרה דלגדו. היא שיחקה את התפקיד של אדריאן לי בדרמה המצליחה של ABC Family, "סודות ההתבגרות", מתחילתה ביולי 2008, ועד סיום הסדרה בתחילת יוני 2013.
בשנת 2009, רייסה כיכבה כאורחת בסדרת הטלוויזיה "In Plain Sight" של רשת USA וכיכבה בסרט קצר בבימויו של דייוויד הנרי בשם "Boo", ששודר ביוטיוב. בשנת 2013, רייסה כיכבה בסרט בנושא חג המולד "Christmas Bounty" לצד המיז. מ-2018 עד 2022, רייסה כיכבה בתוכנית של Freeform, "בוגרת-כזה". היא כיכבה בארבע העונות הראשונות של התוכנית, ועזבה עם סיום הלימודים של דמותה בסוף העונה הרביעית. היא גם שיחקה בסרט הטלוויזיה של Freeform מ-2018, "בובה אמא 2", לצד טיירה בנקס.
במאי 2021, רייסה לוהקה לסדרת הספין-אוף של "איך פגשתי את אמא", "איך פגשתי את אבא", שעלתה לשידור בהולו ב-18 בינואר 2022. בפברואר 2022, הסדרה חודשה לעונה שנייה בת 20 פרקים.
חיים אישיים
רייסה נולדה בלוס אנג'לס. בקיץ 2017, רייסה תרמה אחת מכליותיה לחברתה, הזמרת והשחקנית סלינה גומז, שחולה בזאבת.
ארנה סולברג
אֶרְנַה סוּלְבֶּרְג (בנורווגית: Erna Solberg; נולדה ב-24 בפברואר 1961), כיהנה כראש ממשלת נורווגיה מאוקטובר 2013 עד אוקטובר 2021. סולברג מכהנת כמנהיגת מפלגת השמרנים הנורווגית החל מ-2004.
בבחירות הפרלמנטריות בספטמבר 2013 זכה גוש הימין בהובלת מפלגתה בניצחון וסולברג הייתה לראש הממשלה האישה השנייה בנורווגיה. בעבר כיהנה כשרת הפיתוח האזורי והממשל המקומי, בשנים 2001–2005, בממשלת קייל מגנה בונדוויק השנייה. ב-2005 הוענק לה אות אולאף הקדוש.
ראשית חייה
ארנה נולדה בברגן, שבמערב נורווגיה וגדלה בשכונת קלפארט בעיר. אביה, אסביורן סולברג (Asbjørn Solberg) עבד כיועץ לחברת התחבורה Bergen Sporvei AS. אמה, אינגר ונץ' טורגרסן הייתה מזכירה ולסולברג שתי אחיות.
בגיל 16, סולברג אובחנה כלוקה בדיסלקסיה, אולם חרף זאת הייתה פעילה מאוד. בעת לימודיה בבית ספר תיכון נבחרה מטעם בית הספר לאגודת התלמידים של נורווגיה. ב-1986 השתלמה במדע המדינה, סוציולוגיה, סטטיסטיקה וכלכלה באוניברסיטת ברגן ובשנתה האחרונה באוניברסיטה עמדה בראש ליגת הסטודנטים של המפלגה הקונסרבטיבית בברגן.
קריירה פוליטית
סולברג הייתה חברת מועצת העיר ברגן בשנים 1979–1983 ובשנים 1987–1989. היא נבחרה לראשונה לסטורטינג, הפרלמנט הנורווגי מטעם מחוז הורדלאנד ב-1989 ונבחרה מחדש לא פעם. היא אף עמדה בראש התאחדות הנשים של המפלגה הקונסרבטיבית, מ-1994 ועד 1998.
מ-2001 ועד 2005 כיהנה כשרת השלטון המקומי והפיתוח האזורי תחת ראש הממשלה קיל מגנה בונדוויק. בשל מדיניות קשיחה שנקטה בעת כהונתה כשרה בעיקר במדיניות המקלט העניקו לה כלי התקשורת במדינה את הכינוי "אשת הברזל" (או "ארנה הפלדה", Jern-Erna, בנורווגית). אף שלמעשה ממשלת בונדוויק בשנים 2001–2005 העניקה מקלט לאלפי מבקשי-מקלט.
ב-2003 סולברג הציעה להקים מועצות של השריעה האסלאמית בנורווגיה, לאחר שדווח לה על קיומן של מועצות כאלה בבריטניה וב-2004 ביקשה להרחיב את ההגירה לנורווגיה.
בשנים 2002–2004 הייתה סגנית יו"ר המפלגה הקונסרבטיבית והחל מ-2002 היא יו"ר המפלגה.
The Jacksons (אלבום)
הפקה
קנת' גמבל וליאון האף, מנהלי חברת התקליטים פילדלפיה רקורדס, הפיקו את האלבום. השיר "Enjoy Yourself" הגיע לעשירייה הפותחת במצעד הפזמונים, הישג אותו לא חוותה הלהקה במשך שנתיים. באלבום זה קיבלו חברי הלהקה אפשרות להקליט ולבצע חומרים מקוריים שנכתבו על ידם, דבר שנמנע מהם במוטאון והיה אחת הסיבות לעזיבתם. האחים הלחינו את השירים "Style of Life" ו-"Blues Away". השיר "Show You the Way to Go" הגיע למקום הראשון במצעד הרית'ם אנד בלוז בבריטניה. האלבום עצמו הגיע למקום השישי וה-36 במצעד אלבומי הפופ והרית'ם אנד בלוז, בהתאמה.
ארנה סולברג
ראש ממשלה
בבחירות הפרלמנטריות שנערכו ב-9 בספטמבר 2013 זכתה מפלגת השמרנים ב-30 מושבים בפרלמנט והייתה למפלגה השנייה בגודלה לאחר מפלגת הלייבור שזכתה ב-64 מושבים. מפלגת השמרנים הייתה למפלגה הגדולה בגוש הימין-ליברלים וסולברג הצליחה להרכיב קואליציה שהביאה למינויה לראש ממשלה באוקטובר 2013.
The Jacksons (אלבום)
הפקה
אף על פי שבתקופת מוטאון מכרה הלהקה למעלה מ-10 מיליון עותקים מאלבומיה, "The Jacksons" היה האלבום הראשון שזכה למעמד אלבום זהב על ידי ה-RIAA מכיוון שמוטאון לא חשפה את נתוני המכירות שלה עד לשנת 1976.
ארנה סולברג
ראש ממשלה
בבחירות בשנת 2017, זכתה מפלגת השמרנים ב-45 מושבים בפרלמנט והייתה למפלגה השנייה בגודלה לאחר מפלגת הלייבור שזכתה ב-49 מושבים. מפלגת השמרנים הייתה למפלגה הגדולה בגוש הימין-ליברלים וסולברג הצליחה להרכיב קואליציה שהביאה למינויה לראש ממשלה בינואר 2018. כך, לראשונה מאז שנת 1985 הצליחו השמרנים לשמור על השלטון.
בספטמבר 2021, גוש המרכז-שמאל בנורווגיה ניצח בבחירות לפרלמנט. סולברג כיהנה בתפקיד במשך 8 שנים.
פרשת ואנונו
באפריל 2008 נחשף כי ב-2004 סולברג, שכיהנה כשרת השלטון המקומי והפיתוח האזורי, דחתה את בקשתו של מרדכי ואנונו למקלט בנורווגיה. כאשר מינהל ההגירה הנורווגי הכין מסמכים לקליטת ואנונו, הוחלט כי לא יוענק לו מקלט. במסמך פנימי נחשף כי סולברג והממשלה באותה עת העריכו כי הענקת מקלט לוואנונו עלולה להתפרש כפעולה נגד מדינת ישראל באופן שאינו תואם את מדיניותה של ממשלת נורווגיה כידידה של ישראל ופעילה מדינית במזרח התיכון.
רוח מדבר
רוּחַ מִדְּבָּר הוא כפר שיקומי לטיפול גמילה מסמים ומאלכוהוליזם, ואף מהפרעות אכילה, עבור בוגרים וצעירים. ממוקם באזור מועצה אזורית רמת הנגב, אך מיועד למטופלים מכל הארץ.
הכפר נפתח בשנת 2010, מופעל על ידי "עמותת יחדיו", ונתמך על ידי "פארמדום" ו"קרן רש"י", משרדי הממשלה, הרשות למלחמה בסמים ומפעל הפיס.
יסמין פיני
יסמין פיני (באנגלית: Yasmin Finney; נולדה ב-30 באוגוסט 2003) היא שחקנית ואושיית רשת אנגלייה. היא ידועה בתפקידה כאל ארג'נט בסדרת הטלוויזיה "עוצר נשימה" המשודרת בנטפליקס.
ראשית חייה
פיני נולדה במנצ'סטר לאם חד-הורית. בצעירותה השתתפה במספר הפקות תיאטרון מקומיות, בין היתר בתיאטרון סאקוויל של אוניברסיטת מנצ'סטר. היא טרנסג'נדרית.
קריירה
פיני זכתה בתחילה לפרסום באמצעות הסרטונים שפרסמה ברשת החברתית טיקטוק על חוויותיה כמתבגרת טרנסג'נדרית בריטית שחורה. באפריל 2021, בגיל 17, פיני לוהקה לסדרת הטלוויזיה "עוצר נשימה" של נטפליקס, אשר עלתה לשידור בשנת 2022. בסדרה היא מגלמת את דמותה של אל ארג'נט, תלמידת תיכון לבנות אליו עברה לאחר שיצאה מהארון כטרנסג'נדרית. באותו חודש היא לוהקה גם לסרט "Anything's Possible", אך נאלצה לפרוש עקב מגבלות מגפת הקורונה על נסיעות שמנעו ממנה לקבל אשרת עבודה לארצות הברית, מה שהוביל להחלפתה על ידי אווה ריין.
ביוני 2021 היא נכללה ברשימת "" השנתית השנייה של הליגה ההומו-לסבית נגד השמצה.
בית נהיאן
בית נהיאן (בערבית: آل نهيان, תעתיק: אאל נהיאן) היא המשפחה השלטת באיחוד האמירויות הערביות, ובאבו דאבי. המשפחה היא אחת משתי המשפחות הדומיננטיות יותר יחד עם משפחת בית מכתום השולטת בדובאי. לבית מלוכה זה יש קרבה משפחתית לבתי מלוכה רבים מהעולם הערבי דוגמת בית פאלאסי ובית יאסי וזאת משום שמנהיגי הבית, לא כמו בקטר או בבחריין לא מתחתנים לרוב עם מישהו שהוא ממשפחתם. בית המלוכה הוקם במחצית השנייה של המאה ה-18, השליט הנוכחי בבית הוא מוחמד בן זאיד אאל נהיאן. בני משפחת המלוכה משתייכים לאסלאם הסוני.
דאדה לייף
דאדה לייף הם צמד תקליטנים שוודים העוסקים בעיקר בסגנונות אלקטרו-האוס ופרוגרסיב האוס. בצמד חברים אולה קורנר וסטפן אנגבלום. הצמד מחזיקים בחברת ההקלטות So Much Dada.
קריירה מוזיקלית
בשנת 2010, דורגו דאדה לייף במקום ה-89 ברשימת 100 התקליטנים הטובים בעולם של המגזין הבריטי "DJ Mag", ב-2011 דורגו הצמד במקום ה-38, ב-2012 דורגו במקום ה-24 ובשנת 2013 ירדו 11 מקומות למקום ה-35 ברשימה. כמה סינגלים ידועים של דאדה לייף כמו "Rolling stones T-shirt", "Happy Violence", "Kick Out The Epic Motherf*cker", "Unleash the F*cking Dada", "White Noise / Red Meat ו-"Feed The Dada".
ב-27 באוקטובר 2013 בשיקגו, אילינוי, דאדה לייף קבעו שיא גינס לקרב הכריות הגדול בעולם בו השתתפו 3,813 אנשים.
ב-18 באוקטובר 2014, דורגו דאדה לייף במקום ה-69 ברשימת 100 התקליטנים הטובים בעולם של המגזין הבריטי "DJ Mag", כ-34 מקומות מתחת לדירוגם ב-2013 וב-2015 נותרו מחוץ לדירוג (במקום ה-139).
בתחילת ספטמבר 2014, חבר הצמד, אולה קורנר אובחן כחולה במחלת הסרטן. בעקבות זאת, קורנר עזב את סיבוב ההופעות של הצמד.
Dada Death
ב-16 בדצמבר 2014, דאדה לייף פרסמו בעמוד הטוויטר שלהם כי מחשב ה-מקבוק פרו האישי שלהם וזוג אוזניות שלהם נשכחו ברכבת תחתית. באותו היום, נפתחו בפייסבוק, בטוויטר ובסאונדקלאוד משתמשים בשם "Dada Death" אשר פרסמו תמונות של המחשב הגנוב ורשימת שירים של הצמד דאדה לייף שעדיין לא יצאו לאור.
וספה GTS
וספה GTS (באיטלקית: Vespa GTS, קרויה גם: Piaggio Vespa GTS) היא דגם של קטנוע מתוצרת יצרנית הרכב הדו-גלגלי פיאג'ו, ממשפחת המותג וספה אשר מיוצרת משנת 2005 עד היום.
דאדה לייף
Dada Death
ב-14 בינואר 2015, כחודש לאחר גנבת המחשב, פורסם בעמוד הסאונדקלאוד של Dada Death רמיקס בסגנון הטק-האוס לשיר "Tonight We're Kids Again" של דאדה לייף שעדיין לא פורסם. למרות שהרמיקס נמחק על ידי האתר, הוא הועלה לאתר ההורדות הידוע Zippyshare.
אקסיון פראנסז
התנועה נוסדה ב-1898 על ידי הפילוסוף אנרי ווז'וא (Henri Vaugeois) והעיתונאי מוריס פוז'ו (Maurice Pujo), על מנת להביע את הדעות הימניות קיצוניות, אנטי-רפובליקניות, אנטי-פרוטסטנטיות ואנטישמיות, בהשראת המחלוקות בפרשת דרייפוס.
בהשפעתו של שארל מוראס, שהפך לאידאולוג הראשי שלה, אקסיון פראנסז הפכה למונרכיסטית, לאומנית ומוכוונת נגד השיטה הפרלמנטרית. אידאולוגיית התנועה הייתה אנטישמית מובהקת. יסוד האנטישמיות היה על בסיס העיקרון פוליטי והנוסחה לאיחוד שדרות הלאום. היהודי (הקפיטליסט, הקוסמופוליטי) נתפס כמי שמתסיס, זורע פירוד ומפלג את ההמון ואנטישמיות הייתה הגרעין סביבו יכול היה להתגבש הרגש הלאומי.
שארל מוראס ניסח את הדוקטרינה של הלאומיות האינטגרלית, שחשבה על שיקום המלוכה, כי זה נחשב למוסד היחיד המסוגל לאחד את החברה הצרפתית המסוכסכת. פעילות התנועה נתמכה ברובה על ידי הרומנים הקתולים, אנשי העסקים הקטנים ואנשי המקצוע, ולמרות שהתנועה התבססה על חזרה אל העבר, היא הייתה מהפכנית בקידום הפלתה האלימה של הרפובליקה השלישית הפרלמנטרית (1871-1940). הטקטיקות המפריעות של התנועה וקבוצת הנוער שלה, "רודפי המלך", הביאו אותו לגדולה בקרב קבוצות הימין לפני מלחמת העולם הראשונה.
ב-1899 התחיל להופיע כתב עת בשם Revue d'Action française, שנערך על ידי ווז'וא ופוז'ו והופץ מתוך בית קפה פריזאי. הפופולריות של כתב העת גדלה בהתמדה וב-21 במרץ 1908 הפך לעיתון בניהולו של מוראס. הגיליון הראשון של העיתון נשא את השם l'Action française והוא הופץ ב-30,000 עותקים. העורך של העיתון היה לאון דודה.
התנועה הגיעה לשיא כוחה לאחר מלחמת העולם הראשונה, כאשר רעיונותיה היו פופולריים באירופה. גינוי של האפיפיור ב-1926 צינן את התלהבות האוהדים הקתוליים. התנועה התפוגגה לאחר מלחמת העולם השנייה בגלל הקשרים שקיימה בעת המלחמה עם ממשלת וישי.
בית הקברות בורג'ל
בית הקברות בורג'ל הוא בית הקברות היהודי של העיר תוניס. שמו נגזר משמו של הרב אליה חי בורג'ל שהיה הרב הראשי לתוניסיה ופעל להקמת בית הקברות וגם נקבר בו. בית הקברות ממקום בשדרות חייר א-דין פאשה. בית הקברות בורג'ל הוא, כנראה, בית הקברות היהודי הגדול ביותר במגרב. לא ידוע כמה קברים יש בו, אך כנראה מדובר במעל עשרים אלף קברים. בית הקברות החליף את בית הקברות היהודי הישן ששכן בלה-פאסג' (Le passage) במרכז העיר. בבית הקברות ישנם אזורי קבורה נפרדים לקהילת התוניסאים - "התואנסה", וקהילת יוצאי לבורנו, "הגראנה". אזורי הקבורה מופרדים בחומה עם פתחי מעבר. בבית הקברות יש מצבת זיכרון לזכר יהודי תוניסיה שנרצחו בזמן הכבוש הנאצי. וכן מצבת זיכרון לזכר ילדי אוסלו שנספו באסון המטוס.
בית הקברות מחולק לחלקות כאשר כל חלקה נקראת על שם אישיות או רב ידוע הקבורים בה.
היסטוריה
בשנת 1887 אסרה עירית תוניס על המשך הקבורה בבתי הקברות שנמצאים בתוך שטח העיר. מה שאילץ את הקהילה היהודית של העיר תוניס לרכוש שטח חלופי לבית הקברות מחוץ לעיר. בית הקברות החדש נחנך בשנת 1894. לאחר שאזל שטח הקבורה בבית הקברות הישן. לקראת פתיחת בית הקברות היה עימות בן הרב בורג'ל לבית הנהגת קהילת הגראנה בגלל רצונו של בורג'ל לצמצם את חלקם בבית הקברות. מנהיגי הגראנה עירבו את הרב הראשי של צרפת ובסופו של דבר הם קיבלו את חלקם. גם לאחר פתיחת בית הקברות המשיכו להשתמש במתקני בית הקברות הישן לצורך טהרת המת וטקסי הלוויה ומשם יצאו הלווית לבית הקברות בורג'ל שנת 1898 נפטר הרב אליה בורג'ל וניטמן בבית הקברות. בשנת 1927 נפתח בית קברות נוצרי בצמוד לבית הקברות היהודי. בית הקברות הנוצרי נקרא באותו השם. בשנת 1958 הפקיעה עירית תוניס את שטח בית הקברות היהודי הישן בלה-פאסג' כדי להפוך אותו לגן ציבורי. עצמות של דמויות ידועות ורבנים חשובים כגון רבי חי טייב, שהיו קבורים שם הועברו לבורג'ל. בשנת 2007 הוקם "ארגון בית הקברות היהודי הבין לאומי" (AICJT) שמטרתו לתעד לתחזק ולשחזר את בית הקברות בורג'ל. כמו כן הארגון יוזם וממן מחקרים בעניין.
לקריאה נוספת
בית החיים היהודי הישן בתוניס, אברהם הטל, פעמים 67 הוצאת יד יצחק בן-צבי, אביב תשנ"ו.
אנה מולבוי טן
ביוגרפיה
מולבוי טן נולדה בעיירה הקטנה קרוידון הנמצאת בלונדון, אנגליה, אך בילדותה גדלה גם שם וגם בספרד.
קריירה
תפקידה הראשון היה כניצבת בסרט "הארי פוטר וחדר הסודות" משנת 2002.
היא שיחקה את רוזי בתוכנית ספרדית קצרה בערוץ דיסני - Cosas de la Vida. מולבוי טן הופיעה הופעת אורח ב"מיתוסים" של ה-BBC. היה לה גם תפקיד בסרט הטלוויזיה של HBO "הבית שלי באומבריה" בכיכובם של מגי סמית' וכריס קופר.
רב חנינא
רב חנינא (לפעמים חנניא) היה אמורא בדור השני והשלישי לאמוראי ארץ ישראל, תלמידו של רבי ינאי ורבי יוחנן, ואחיו של האמורא המפורסם רב אושעיא. יש משערים כי מדובר בעצם על רבי חנינא בר חמה על סמך הופעת אחיו בתיאור ״רבי אושעיה בר רבי חמה״.
חייו
רב חנינא היה נצר למשפחת חכמים גדולים והיה מיוחס ככהן מזרע עלי הכהן. כאשר היה רווק, יחד עם אחיו מכרו נעליים לזונות, ולמרות זאת הם לא הגביהו את עיניהם כדי לראות אותם, האמורא רבא אמר על כך, כי על שני אחים אלו, נאמר המאמר כי רווק כזה הדר בעיר ואינו חוטא, מכריז הקדוש ברוך הוא עליו בכל יום.
הוא היה גם רופא, יש כמה דברים שאמר בנוגע לרפואה כגון: חולין ז: "אמר ר׳ חנינא מימי לא שאלני אדם על מכת פרדה לבנה וחיה לא שאלני", רש"י- "רבי חנינא רופא הי"ה, הוא גם נתן הצהרות להגדיר מה משמעות הישן ל"כהן" וכשהוא צריך להפסיק להתאמן "עד שיזקין עד כמה אמר רבי אלעא אמר ר' חנינא עד שירתת", "ילד עד כמה אמר רבי אלעא אמר רבי חנינא כל שעומד על רגלו אחת וחולץ מנעלו ונועל מנעלו".
רבי יוחנן רצה לסומכו לרבנות, אך לא עלה בידו, עד שרבי חנניה הסביר לו כי הוא צאצא של בית עלי הכהן, שעליו נאמרה הקללה, קללה המכוונת שלא יהיה זקן במשמעותו התורנית - רב - מצאצאיו של עלי.
לעיתים ניתן לטעות בין רב חנינא שנקרא כך ולא "רבי" מכיוון שלא הוסמך, לבין רבי חנינא שהוסמך לרבי (ככל הנראה על ידי רבו רבי יהודה הנשיא), במיוחד במקומות בהם כתוב בתלמוד ר' בראשי תיבות, ולא ידוע אם הראשי תיבות הוא של המילה רבי או רב. אך לרוב הכוונה לרבי חנינא, המוזכר מאות פעמים בתלמוד, לעומת רב חנינא המוזכר פעמים מעטות יחסית.
ג'ון דויל
ג'ון דויל (באנגלית: John Doyle; 1797 – 2 בינואר 1868) היה קריקטוריסט וצייר פוליטי בריטי.
ביוגרפיה
הוא היה בנו הבכור של סוחר משי בדבלין, והגיע ממשפחה קתולית שבמאה ה-17 קיבלו אחוזות נרחבות, וסמל אצולה משלהם, אך סבלו בגלל דתם ומאז נשלל תוארם. בצעירותו למד לצייר נופים אצל גספר גבריאלי ודיוקנאות מינאטוריות בבית הספר לציור של החברה המלכותית בדבלין אצל ג'ון קומרפילד. הוא זכה במדליית זהב בשנת 1805.
הוא הוזמן לצייר דיוקנאות רכיבה על סוסים של המשנה למלך באירלנד, ובשנת 1822 הפיק שישה הדפסים שכותרתם "חיי סוס המירוץ". באותה שנה עבר ללונדון עם אשתו מריאנה קונאן. ציור מאותה העת הביא לו הכרה כשהוצג באקדמיה המלכותית בשנת 1825.
מריאנה נפטרה בשנת 1832, כשילדה את ילדם השביעי. דויל המשיך להציג מיניאטורות עד 1835, ועד אז חווה הצלחה רבה יותר עם התמונות המצוירות שלו, שהודפסו באמצעות ליתוגרפיה, החל בשנת 1827. תמונות אלה הוצאו אחת לחודש במהלך ישיבות הפרלמנט, והופעתם נמשכה במשך עשרים ושניים שנים. הקריקטורות שצייר היו בעלות דמיון נאמן למצויריו, עם מעט הגזמה, בהומור סרקסטי, לרוב רומזות למחזות פופולריים.
הקריקטורות נחתמו באותיות H B. עד 1840 הוא הצליח מספיק כדי להרשות לעצמו לקנות בית מפואר בהייד פארק, ועבר כמו דייוויד ווילקי, וולטר סקוט, סמואל טיילור קולרידג', צ'ארלס דיקנס, תומאס מקולאי, וסמואל רוג'רס - אבל זהותו האמיתית נותרה סוד שמור היטב עד שגילה זאת בשנת 1843 במכתב בן שבעה עשר עמודים לסר רוברט פיל.
בשנות ה-40 של המאה ה-19, היה בשיא הפופולריות שלו. הדפסים של HB התפרסמו ב"טיימס" ועל ידי המו"ל מקלין, אבל המוניטין שלו דעך. הדפסיו המאוחרים היו עדינים בהומור ומצוירים בסגנון רך ולא ברור.
כשנפטר בשנת 1868, ההספד שלו בכתב העת "ארט ז'ורנל" לא הופיע אלא רק שלושה חודשים לאחר מותו, ומכירה לאחר מותו של ציוריו אצל "כריסטי" בשנת 1882 בוטלה מחוסר קונים.
עם זאת, הוא נחשב למייסד בית הספר לקריקטוריסטים בריטיים המיוצגים על ידי ג'ון ליץ ג'ון טניאל ובנו ריצ'רד דויל, אשר ביסס את הסגנון שהתפרסם במגזין פאנץ'.
הוא נפטר 2 בינואר 1868, ונקבר בבית העלמין ווסט נורווד. בניו כללו את המאייר ג'יימס ויליאם אדמונד דויל (1822–1892); הצייר, המאייר והקריקטוריסט ריצ'רד דויל (1824–1883); הנרי אדוארד דויל, (1827–1892) שהפך למנהל הגלריה הלאומית של אירלנד; והצייר צ'ארלס אלטמונט דויל (1832–1893), דרכו היה סבו של סר ארתור קונאן דויל, הסופר והיוצר של שרלוק הולמס.
עונת 1933/1934 בפוטבול ליג
עונת 1933/1934 הייתה העונה ה-42 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 באוגוסט 1933 והסתיימה ב-5 במאי 1934. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
ארסנל זכתה באליפות בפעם השנייה ברציפות ובפעם השלישית בתולדות המועדון.
בסוף העונה לליגת משנה ירדו ניוקאסל יונייטד ושפילד יונייטד. במקומן לליגה הבכירה עלו גרימסבי טאון ופרסטון נורת' אנד.
כדורגלנים מצטיינים
ג'ק באוורס מדרבי קאונטי כבש 34 שערים וזכה בתואר מלך השערים בפעם השנייה ברציפות.
תקני ISO 27000
תקני ISO 27000 מתחלקים לארבעה סוגים: קבוצה זו כוללת רק תקן אחד: ISO/IEC 27000. אלה הם התקנים הבסיסיים ביותר כמו ISO/IEC 27001. קבוצה זו כוללת את המספר הגדול ביותר של תקנים. דוגמאות לתקנים כאלה הם ISO/IEC 27017 ו-ISO/IEC 27018 המתייחסים לסביבת מחשוב ענן.
תקנים שונים מקבוצות שונות וגם תקנים שונים מאותה קבוצה קשורים זה בזה ומשלימים זה את זה.
התקנים
ISO/IEC 27000 הוא תקן הנותן סקירה כללית של מערכות אבטחת מידע ושל התקנים במשפחת תקני ISO 27000. התקן מכיל מילון מונחים הכולל הסבר של מונחים בהם משתמשים בתקנים האחרים במשפחת תקנים זו. שם התקן באנגלית: ISO/IEC 27000:2018 — Information technology — Security techniques — Information security management systems — Overview and vocabulary (fifth edition)
ISO/IEC 27001 הוא תקן בסיסי באבטחת מידע, אליו קשורים תקנים אחרים במשפחת תקנים זו. הוא מפרט דרישות להקמה, יישום, תחזוקה ושיפור מתמיד של מערכת ניהול אבטחת מידע (ISMS), שמטרתה לעזור לארגונים להפוך את נכסי המידע שהם מחזיקים לבטוחים יותר.
ISO/IEC 27002 הוא תקן המספק המלצות של Best practice בהקשר של אמצעים להגנה (Controls) בהקשר של הקמה, יישום ותחזוקה של ניהול מערכות אבטחת מידע.
ISO/IEC 27003 הוא תקן המוסיף הסברים והנחיות המתייחסים לתוכן של ISO/IEC 27001. מהדורת ISO/IEC 27003:2017 מתייחסת למהדרות ISO/IEC 27001:2013.
ISO/IEC 27004 הוא תקן אבטחת מידע העוסק בניטור, מדידות, ניתוח והערכה.
ISO/IEC 27005 הוא תקן לניהול סיכונים באבטחת מידע. הוא תקן דומה ל-ISO 31000. ההבדל ביניהם הוא ש ISO 31000 הוא תקן המתייחס לכל סוגי הסיכונים בעוד ISO/IEC 27005 עוסק רק בסיכוני אבטחת מידע.
ISO/IEC 27006 הוא תקן לניהול סיכונים באבטחת מידע. התקן עוסק בארגונים המבקרים ונותנים הסמכה לתקן ISO/IEC 27001 לארגונים אחרים.
ISO/IEC 27007 הוא תקן הכולל הנחיות בנושא בקרה של ניהול מערכות אבטחת מידע. שם התקן באנגלית:ISO/IEC 27007:2020 Information security, cybersecurity and privacy protection — Guidelines for information security management systems auditing
ISO/IEC Ts 27008 הוא תקן הכולל הנחיות בנושא בקרה של Controls במערכות ניהול אבטחת מידע. שם התקן באנגלית:ISO/IEC TS 27008:2019 Information technology — Security techniques — Guidelines for the assessment of information security controls
ISO/IEC 27009 הוא תקן הכולל הנחיות הרחבה של ISO/IEC 27001 ושל ISO/IEC 27002 למגזרים ספציפיים. שם התקן באנגלית:ISO/IEC 27009:2020 Information technology — Security techniques — Guidelines for the assessment of information security controls
ISO/IEC 27010 הוא תקן הכולל הנחיות ניהול אבטחת מידע לקהילות שיתוף מידע. שם התקן באנגלית:ISO/IEC 27010:2015 Information technology — Security techniques — Information security management for inter-sector and inter-organizational communications
ISO/IEC 27011 הוא תקן הכולל הנחיות למימוש Controls לאבטחת מידע בארגוני תקשורת נתונים. שם התקן באנגלית:ISO/IEC 27011:2016 Information technology — Security techniques — Code of practice for Information security controls based on ISO/IEC 27002 for telecommunications organizations
ISO/IEC 27013 הוא תקן הכולל הנחיות ליישום משולב של התקנים ISO/IEC 27001 ו-ISO/IEC 20000‑1.התקן ISO/IEC 20000‑1 עוסק ביהול שירותי טכנולוגית המידע לפי תפיסת ITIL. שם התקן באנגלית:ISO/IEC 27013:2015 Information technology — Security techniques — Guidance on the integrated implementation of ISO/IEC 27001 and ISO/IEC 20000-1
ISO/IEC TR 27016 הוא תקן הכולל הנחיות בהיבטים הכלכליים של יישום אבטחת מידע. שם התקן באנגלית:ISO/IEC TR 27016:2014 Information technology — Security techniques — Information security management — Organizational economics
ISO/IEC 27018 הוא תקן העוסק בהגנה על פרטיות המידע בעננים ציבורים בסביבת מחשוב ענן.
ISO/IEC 27019 הוא תקן אבטחת מידע לשליטה בתהליכים בתעשיית האנרגיה.
ISO/IEC 27021 הוא תקן המתאר דרישות ממומחי אבטחת מידע.
ISO/IEC 27022 הוא תקן המתאר תהליכי אבטחת מידע. שמו המלא: ISO/IEC TS 27022 — Guidance on information security management system processes.
ISO/IEC TR 27023 הוא תקן עזר הממפה את המהדורות החדשות של ISO/IEC 27001 ו-ISO/IEC 27002.
ISO/IEC 27031 הוא תקן עזר הכולל הנחיות ביחס למוכנות להמשכיות עסקית.
ISO/IEC 27032 הוא תקן עזר הכולל הנחיות ביחס לאבטחת סייבר (Cyber Security).
ISO/IEC 27033 הוא תקן אבטחת מידע ברשת תקשורת
ISO/IEC 27034 הוא תקן אבטחת מידע ביישומי מחשב
ISO/IEC 27035 הוא תקן אבטחת מידע העוסק ב-incident management
ISO/IEC 27036 הוא תקן אבטחת מידע העוסק בהיבטי אבטחת מידע של ההתקשרות בין ספק שירותי ענן ולקוח שירותי ענן. באנגלית: supplier relationships.
ISO/IEC 27037 הוא תקן אבטחת מידע הכולל הנחיות לזיהוי, איסוף, רכישה ושמירה של ממצאים דיגיטליים בהקשר של אבטחת מידע.
ISO/IEC 27038 הוא תקן אבטחת מידע הכולל הנחיות לעריכה של מסמכים דיגיטליים בהקשר של אבטחת מידע.
ISO/IEC 27039 הוא תקן אבטחת מידע בנושא מניעת חדירות למערכת. באנגלית: .Intrusion prevention
ISO/IEC 27040 הוא תקן אבטחת מידע בנושא אבטחת אחסון. באנגלית: Storage security.
ISO/IEC 27041 הוא תקן אבטחת מידע הכולל הנחיות ומנגנונים לוידוא נכונות של שיטות ותהליכים בחקירת אירועי אבטחת מידע. שם התקן באנגלית: Information technology — Security techniques — Guidance on assuring suitability and adequacy of incident investigative method.
ISO/IEC 27042 הוא תקן אבטחת מידע בנושא ניתוח ראיות דיגיטליות. שם התקן באנגלית: Information technology — Security techniques — Guidelines for the analysis and interpretation of digital evidence.
ISO/IEC 27043 הוא תקן אבטחת מידע בנושא טכניקות חקירת אירועי אבטחת מידע. התקן עוסק בעקרונות ובתהליכים. שם התקן באנגלית: Information technology — Security techniques — Incident investigation principles and processes
ISO/IEC 27050 הוא תקן אבטחת מידע בנושא ראיות פורנזיות אלקטרוניות. שם התקן באנגלית: Information technology — Security techniques — Electronic discovery
ISO/IEC 27701  הוא תקן המהווה הרחבת פרטיות ל-ISO/IEC 27001. כותרתו באנגלית: Security techniques — Extension to ISO/IEC 27001 and ISO/IEC 27002 for privacy information management — Requirements and guidelines
ISO/IEC 27799 הוא תקן בינלאומי לאבטחת מערכות מידע בתחום הבריאות, שפורסם בסוף שנת 2010 על ידי ארגון התקינה הבינלאומי - ISO. התקן מתבסס על התקן הכללי לאבטחת מידע תקן ISO/IEC 27002, ומטרתו לתת כלים בידי ארגונים רפואיים, לצורך הגנה על מידע רפואי אישי שברשותם.
דה-בעת'יפיקציה
דה-בעת'יפיקציה (באנגלית: De-Ba'athification; בערבית: اجتثاث حزب البعث; תעתיק מדויק: אג'תת'את' חזב אל-בעת', תרגום מילולי: עקירת מפלגת הבעת') הוא מונח המתאר את המדיניות שנוהלה בעיראק על-ידי הרשות הזמנית של הקואליציה ועל-ידי הממשלות שעלו אחריה, במטרה למחוק את השפעתה של מפלגת הבעת' על המערכת הפוליטית בעיראק לאחר הפלישה האמריקאית למדינה ב-2003. מדיניות זו נתפסה, בעיני רבים בממשל האמריקאי, בתור המקבילה העיראקית לתהליך הדה-נאציפיקציה שהוחל בגרמניה לאחר מלחמת העולם השנייה.
המדיניות הותוותה לראשונה עם ראשית פעילותה של הרשות הזמנית של הקואליציה בשנת 2003 ובוטלה רשמית ביוני 2004, כחלק מהעברת הריבונות לממשלת המעבר העיראקית. אולם, המדיניות המשיכה להתקיים בחלקה גם תחת מועצת הממשל העיראקית ולאחר מכן גם תחת הפרלמנט העיראקי הנבחר.
המדיניות הייתה שנויה במחלוקת בקרב אנשי אקדמיה וממשל אמריקאיים ובקרב כלי התקשורת הבינלאומיים, ומבקריה טענו כי היא היוותה גורם מכריע בהידרדרות המצב הביטחוני בעיראק.
גיבוש המדיניות
במסגרת גיבוש המדיניות, נתגלעו מחלוקות בין מחלקת ההגנה, מחלקת המדינה וה-CIA. בתוך כך, מחלקת ההגנה, שהושפעה מהגולים העיראקים השיעים כדוגמת מנהיג הקונגרס הלאומי העיראקי, אחמד צ'לבי, דרשה לקדם תהליך טיהור רחב שמכוון לכל חברי מפלגת הבעת', ואילו מחלקת המדינה וה-CIA דגלו במדיניות פחות מקיפה שתתמקד רק בהנהגת הדרג העליון ובמי שביצע פשעים בפועל. לבסוף, הושגה פשרה שבה הוחלט על הסרת ההנהגה הבכירה במפלגת הבעת' ועל הקמת מועצה שתבחן את אישומיהם של חברי המפלגה שהיו בדרגות נמוכות יותר.
בין דה-בעת'יפיקציה לדה-נאציפיקציה
בכירים רבים בממשל האמריקאי שקידמו את מדיניות הדה-בעת'יפקציה הרבו להשוותה לתהליך הדה-נאציפיקציה שהוחל בגרמניה לאחר מלחמת העולם השנייה. בדומה לדה-נאציפיקציה, ארצות הברית לא רק קבעה מנגנון משפטי רשמי להדחת בכירי מפלגת הבעת', אלא גם ביקשה להבטיח שבכיריה יתנו דין וחשבון על מעשיהם במשפטי ראווה פומביים, כשהמוכר מכולם הוא משפטו של סדאם חוסיין ששודר בטלוויזיה בין 2004-2006.
אולם, בניגוד לדה-נאציפיקציה, שהייתה תוכנית מוסדרת ומורכבת שלקחה בחשבון את האווירה הפוליטית בגרמניה ואת הניואנסים התרבותיים במדינה, בעיראק המצב היה אחר, שכן לממשל האמריקאי לא היה ידע מספק על החברה העיראקית ועל מפלגת הבעת'. דבר זה הוביל לכך שמטרות מדיניות הדה-בעת'יפיקציה והיקפה לא היו ברורים דיו לצורך יישומה. בתוך כך, הפער בין המדיניות הכתובה לבין הביצוע בשטח הוביל לאכיפת יתר של המדיניות על קהילת הסונים במדינה, שהייתה מזוהה, באופן אוטומטי, עם מפלגת הבעת'.
דה-בעת'יפיקציה תחת הרשות הזמנית של הקואליציה
הרשות הזמנית של הקואליציה הוקמה במאי 2003 על-ידי כוחות הקואליציה בהובלת ארצות הברית, בעקבות הפלישה האמריקאית למדינה והפלתה של מפלגת הבעת' העיראקית. הרשות שימשה כממשלה הזמנית של עיראק, בראשותו של פול ברמר, והיא החליפה את המשרד לשיקום ולסיוע הומניטרי שבראשו עמד הגנרל האמריקאי לשעבר, ג'יי גארנר. במסגרת תפקידיה, הרשות הייתה אמונה לפקח על הכיבוש האמריקאי ועל תהליך הדמוקרטיזציה במדינה.
ראש הרשות, פול ברמר, היה תומך נלהב של מדיניות הדה-בעת'יפיקציה, ופעולתו הרשמית הראשונה הייתה לפרסם את צו מספר 1 שעסק בדה-בעת'יפיקציה של החברה העיראקית, שלושה ימים בלבד לאחר הגעתו לבגדאד.
הסיבות לאימוץ המדיניות
הסיבות לנקיטה במדיניות הדה-בעת'יפיקציה מצוינות בהקדמה של צו מספר 1 של הרשות הזמנית של הקואליציה והן כדלקמן:
מטרות המדיניות
בהתאם לשאיפותיה של הרשות הזמנית של הקואליציה ליצור "סביבה בטוחה ויציבה שתאפשר את מימוש החופש והדמוקרטיה עבור העם העיראקי", מטרת המדיניות הייתה לקדם את הקמתה של מערכת פוליטית דמוקרטית בעיראק.
יש לזכור כי הדה-בעת'יפיקציה בוצעה במסגרת הפלישה האמריקאית לעיראק, שחלק ממטרותיה המוצהרות היו לחסל את הנשק להשמדה המונית שהיה בידי המשטר העיראקי ולכונן משטר דמוקרטי במטרה לסייע במלחמה העולמית בטרור. בהתאם ליעדי העל הללו, הדה-בעת'יפיקציה נתפסה כדרך ההגיונית להבטיח את הסרתו של המשטר הישן ואת השפעותיו השליליות על התרבות הפוליטית במדינה.
צו מספר 1
הצו הראשון פורסם ב-16 במאי 2003 והוא היווה את יריית הפתיחה של מדיניות הדה-בעת'יפיקציה. הצו ביקש לבטל את מפלגת הבעת' על-ידי הסרת מבניה הפוליטיים-חברתיים ועל-ידי הוצאת מנהיגותה מעמדות סמכות ואחריות בחברה העיראקית. באופן ספציפי יותר, צו זה קבע שכל עובדי המגזר הציבורי המזוהים עם מפלגת הבעת' צריכים להתפטר מתפקידיהם ונאסרה עליהם כל עבודה עתידית במגזר הציבורי. כמו כן, הצו אסר על הצגתן של תמונות של סדאם חוסיין ושל סמלים של מפלגת הבעת' במרחבים הציבוריים.
צו מספר 2
ב-23 במאי 2003, שבוע לאחר פרסומו של הצו הראשון, פורסם צו מספר 2, שעסק בפירוק ישויות. היה זה הצו שנמתחה עליו הביקורת הרבה ביותר במסגרת מדיניות הדה-בעת'יפיקציה. הצו הורה על פירוקם של משרדים, מוסדות וארגונים של מפלגת הבעת', ובכך הוא הוביל לפירוקם של כוחות הביטחון העיראקיים, מספר משרדים ממשלתיים וארגונים רבים אחרים. בעקבות כך, מאות אלפי אזרחים עיראקים נותרו ללא עבודה.
צו מספר 100
הצו האחרון פורסם ב-30 ביוני 2004 ומטרתו הייתה לבטל את סמכותה של הרשות הזמנית של הקואליציה ולהעבירה לממשלת הביניים העיראקית. בתוך כך, הוטל על הממשלה ליישם את החוקים, את התקנות, את הצווים, את המזכרים ואת ההוראות שנקבעו על-ידי הרשות הזמנית של הקואליציה, ביניהם הצווים והמזכרים שעוסקים בדה-בעת'יפיקציה של עיראק.
יישום ואכיפה
המסמך המרכזי בדבר יישום הדה-בעת'יפיקציה היה מזכר 1 לצו מספר 1 של הרשות הזמנית של הקואליציה. המזכר הטיל על כוחות הקואליציה את תהליך אכיפת המדיניות וקבע כי בכל משרדי הממשלה יוצבו חוקרים צבאיים אמריקאיים, שיהיו מורשים לאסוף מידע על העובדים במגוון דרכים. בהתבסס על העובדות, החוקרים היו צריכים לקבוע אם אדם נחשב כבעל קשר למפלגת הבעת', ובהתאם לממצאים לבצע מולו פעולות אכיפה כפי שהופיעו בצו מספר 1. אזרחים שהואשמו כבעלי קשר למפלגה וכפרו בכך היו זכאים להגיש ערעור לוועדות לבדיקת ההסמכה שהוקמו על-ידי כוחות הקואליציה. חברי הוועדות היו צריכים להחליט אם הם מקבלים את הערעורים או לא, בכפוף לאישורו של ראש הרשות הזמנית של הקואליציה. עוד נקבע במזכר כי לאחר שמועצת הדה-בעת'יפיקציה תוסמך לכך ותציג יכולת מספקת, היא זו שתהיה אחראית על יישום המדיניות בכפוף להנחייתו ובקרתו של ראש הרשות הזמנית של הקואליציה.
השלכות המדיניות
למדיניות הדה-בעת'יפיקציה הייתה השפעה עמוקה על עיראק. צו מספר 1 של הרשות הזמנית של הקואליציה הוביל לאבטלתם של אזרחים רבים ממגוון רחב של ענפי תעסוקה במגזר הציבורי – מרופאים ומהנדסים ועד לספרנים בבתי ספר יסודיים. פגיעה משמעותית התרחשה גם בצבא העיראקי, שפוזר בעקבות פרסומו של צו מספר 2, מה שהוביל לאבטלתם של חצי מיליון אזרחים. לצד זאת, מאות אלפי אזרחים איבדו את הפנסיות שלהם אחרי שנים רבות של עבודה, והתסכול בקרבם הלך וגאה.
מעבר לכך, תהליך הדה-בעת'יפיקציה הוביל, באופן בלתי נמנע, לפגיעה חמורה בקהילה הסונית במדינה, שהייתה מזוהה עם מפלגת הבעת'. בראש ובראשונה, הסונים נושלו מנכסיהם החומריים – מהונם הפרטי, מהכנסותיהם הקבועות, מהפנסיות שלהם, מבתיהם ומהשקעותיהם. מעבר לכך, הסונים הודחו גם מעליונותם הפוליטית, שנשמרה לאורך השנים באמצעות מנגנון מפלגת הבעת' – מנגנון שהוכחד לחלוטין בעקבות יישום המדיניות. כך, החל לצמוח תפקידן של המפלגות הפוליטיות המייצגות את העדות והקבוצות האתניות האחרות בעיראק, בדגש על הרוב השיעי במדינה. על אף שמספר לא מבוטל של שיעים היו רשומים כחברי מפלגת הבעת', הם אינם קופחו והודרו כמו חברי הבעת' הסונים, משום שהם נתפסו בעיני האמריקאים כבעלי לגיטימציה שלטונית לאור היותם עדת הרוב במדינה.
במובנים רבים, הנישול הסימבולי והממשי של הסונים מנכסיהם, דחיקתם הפוליטית כמגזר וסימונם כבוגדי המדינה הובילו לעליית קרנם של אנשי דת סונים רדיקליים – מה שגרם, בתורו, להאצת תפוצתם של ארגוני הטרור במדינה, כדוגמת צבא אנשי המסדר הנקשבנדי וכן ארגון אל-קאעדה ובהמשך גם ארגון המדינה האסלאמית. ארגונים אלה משכו לשורותיהם את הסונים שנפגעו ישירות מהדה-בעת'יפיקציה, כדוגמת יוצאי הצבא המתוסכלים, שהביאו עמם מומחיות טכנית וטקטית.
ביקורת כלפי המדיניות
מדיניות הדה-בעת'יפיקציה הייתה שנויה במחלוקת בקרב אנשי אקדמיה ומוסדות ממשל וצבא אמריקאים, וכן בקרב כלי התקשורת הבינלאומיים. התומכים במדיניות טענו כי היא טיהרה ביעילות את החברה העיראקית מההשפעה של מפלגת הבעת', באופן שאפשר את הקמתה של ממשלה עיראקית דמוקרטית. המבקרים, לעומת זאת, טענו כי לא רק שהמדיניות הייתה לא דמוקרטית, אלא שהיא היוותה גורם משמעותי להידרדרות המצב הביטחוני בעיראק. כמו כן, ביקורת נוקבת נמתחה על המדיניות מצד הסונים בעיראק, שטענו כי הם הודרו באופן מתמשך מתעסוקה במגזר הציבורי.
אימוליישן
אימוליישן (מאנגלית: Immolation) היא להקת דת' מטאל אמריקאית מניו יורק שבארצות הברית, ואחת הלהקות המובילות את התחום כיום.
לברנש
לַבַּרְנַש הוא שמם של שני מלכי חתים בתקופת הממלכה החתית הקדומה.
אימוליישן
היסטוריה
הלהקה נוסדה במאי של שנת 1986 על ידי הבסיסט והסולן אנדראו סאקוויץ והמתופף דייב ווילקינסון תחת השם "ריגור מורטיס". לאחר שהקליטו את הדמו Warriors of Doom, הלהקה שינתה את שמה ל"אימוליישן" באפריל של שנת 1988. הלהקה חתמה על חוזה חברת התקליטים Roadrunner Records והוציאה לאור את אלבום הבכורה שלה Dawn of Possession. אימוליישן נזרקה מחברת התקליטים לאחר שזו פיטרה את הרוב המוחלט של להקות הדת' מטאל שאתם עבדה, אך חתמה על חוזה עם Metal Blade.
משטח קשה (טניס)
משטח קשה הוא אחד מסוגי המשטחים בטניס. עשוי בדרך כלל מאספלט או בטון ומכוסה בצבע אקרילי, ששומר על המשטח מפני גשם ומעניק לו רכות. בעבר היו גם משטחי עץ קשים אבל כיום כבר כמעט ואי אפשר למצוא אותם. סוגי משטחים נוספים הם דשא וחימר. הרגשת המשחק בטניס שונה ממשטח למשטח.
שני טורנירי גראנד סלאם משתמשים במשטח קשה - אליפות אוסטרליה הפתוחה ואליפות ארצות הברית הפתוחה, גם רוב הטורנירים משתמשים במשטח קשה. במשטח קשה ניתן לשחק באיטיות וגם במהירות, תלוי בסגנון המשחק של הטניסאים. כמו במשטח דשא גם במשטח קשה הכדור קופץ לגובה.
את המשטח מתחזקים במספר שיטות:
לפני כל משחק המשטח צריך לעבור בדיקה.
האיאטו איקדה
הַיָאטוֹ אִיקֶדָה (ביפנית: 池田 勇人; 13 בנובמבר 1896 – 13 באוגוסט 1965) היה פוליטיקאי יפני וראש ממשלת יפן ה-58, ה-59 וה-60.
ראשית חייו
איקדה נולד למשפחת סוחרים אמידה בהירושימה. הוא סיים לימודי משפטים וכלכלה באוניברסיטת טוקיו ב-1925, ובאותה שנה החל לעבוד באגף המסים במשרד האוצר. בזמן מלחמת העולם השנייה שימש איקדה בירוקרט, ולאחריה הצטרף למפלגה הליברלית-דמוקרטית והמשיך לטפס בסולם הדרגות, עד שהגיע לדרגת סגן שר האוצר ב-1947.
קריירה פוליטית
הוא הצטרף לבית הנבחרים של יפן ב-1949 בתור נציג מחוז הירושימה, ושימש שר האוצר בין השנים 1949 ו-1953, בממשלתו של שיגרו יושידה. החל ב-1952 שימש בנוסף גם שר התעשייה וסחר החוץ. במסגרת תפקידיו אלה, הייתה לאיקדה השפעה רבה על הצמיחה הכלכלית של יפן לאחר המלחמה, והוא ניצל את ידיעותיו בתחום הכלכלה על מנת לשקם את כלכלת יפן, שמצבה לאחר המלחמה היה בכי רע. הוא שאף לבלום ולצמצמם את האינפלציה, ובכך נעזר בג'וזף דודג', כלכלן אמריקאי שניסח תוכנית לייצוב הכלכלה.
יחד עם ראש הממשלה לעתיד אייסאקו סאטו, היה איקדה מנהיג קבוצת פוליטיקאים שמרנים שנקרא "קבוצת יושידה", שהמשיכה את דרכו של ראש הממשלה יושידה. תוכניותיו של איקדה לייצוב הכלכלה קיבלו דחיפה ב-1950 עם פרוץ מלחמת קוריאה, שבעקבותיה קיבלו תעשיות רבות ביפן חוזים לייצור אספקה. איקדה היה גם חלק מהמשלחת שחתמה על חוזה סן פרנסיסקו. הוא נאלץ להתפטר מתפקידיו ב-1953, לאחר שמתח ביקורת על מספר עמיתים במפלגתו, אך זמן קצר לאחר מכן הזמין אותו ראש הממשלה יושידה לשמש נציגו האישי במחלקת המדינה של ארצות הברית בוושינגטון די. סי., בעת הדיונים על הסגת הכוחות האמריקאים מהמדינה, שם טען בפני האמריקאים שיש צורך בהרחבת כוחות ההגנה העצמית של יפן על מנת לאפשר את צמצום הכוחות האמריקאים ביפן.
ראש הממשלה
תחילה התמנה איקדה לנשיא המפלגה הליברלית-דמוקרטית, ומיד לאחר מכן התמנה לראשות הממשלה. הוא שאף לשים קץ לחיכוכים הפוליטיים שמנעו מהמדינה להשתקם, ופעל לגישור בין הסיעות בממשלה. עם זאת, הצעת החוק שלו, שקבעה עונשים כבדים על שימוש באלימות על ידי ארגונים פוליטיים, לא התקבלה.
איקדה חיזק את עמדתו הפציפיסטית ב-1963 בכך שחתם על האמנה למניעת הפצת נשק גרעיני, ופתח בשיחות דיפלומטיות עם קוריאה הדרומית על מנת לכונן יחסים. הצלחת מפלגתו בבחירות המקומיות באפריל 1963 הובילה אותו להכריז על בחירות כלליות ב-21 בנובמבר של אותה שנה. מפלגתו זכתה ברוב מוחלט עם 55% מהמושבים בבית התחתון. ב-1964 נבחר איקדה להמשיך לכהן כנשיא המפלגה הליברלית-דמוקרטית.
מותו
איקדה אושפץ במרכז הלאומי לסרטן בטוקיו ב-9 בספטמבר 1964. הוא התפטר מתפקידו בנובמבר בשל סרטן הגרון, שהביא למותו זמן קצר לאחר מכן. אייסאקו סאטו החליפו בראשות הממשלה. איקדה נפטר ב-13 באוגוסט 1965.
דונטה גרין
דונטה דומיניק גרין (באנגלית: Donté Dominic Greene; נולד ב-21 בפברואר 1988) הוא כדורסלן אמריקאי המשחק בעמדת הפורוורד. גובהו של גרין הוא 2.11 מטר.
קריירה
גרין החל לשחק באוניברסיטת סירקיוז וכבר בעונתו הראשונה פתח בכל 35 המשחקים, קלע 17.7 נקודות בממוצע למשחק ואסף 7.2.
גרין נבחר בדראפט ה-NBA לשנת 2008 בבחירה מספר 28 בידי קבוצת ממפיס גריזליס.
לאחר שנבחר בדראפט עבר גרין לקבוצת יוסטון רוקטס, וקלע 40 נקודות במשחק הבכורה שלו בליגת הקיץ בלאס וגאס. ב-30 באוגוסט 2008 הוסכם כי גרין, בובי ג'קסון ובחירת הסיבוב הראשון של דראפט 2009 של יוסטון יועברו לסקרמנטו קינגס בעסקת חבילה בתמורה לרון ארטסט אשר יעבור ליוסטון.
בינואר 2009 עבר גרין לשחק בקבוצת רינו ביגהורנס מליגת הפיתוח של ה-NBA ובכך היה לשחקן הראשון בתולדות הקינגס אשר נשלח לשחק בליגה זו, אך הוחזר לקבוצה לאחר משחקים בודדים.
לקראת סוף עונת חתם גרין בקבוצת הממפיס גריזליס עד לסיום העונה, אך לא שותף באף משחק. בסיום העונה הוא הועבר לבוסטון סלטיקס בתמורה לפאב מלו, אך נופה מסגל הקבוצה עוד בטרם פתיחת העונה הבאה, וחתם לשנה במדי קבוצת דונגואן לאופרדס מהליגה הסינית.
קישורים חיצוניים
פרופיל השחקן באתר ה-NBA
חצוצרה בואדי (סרט)
חצוצרה בואדי הוא סרט קולנוע ישראלי משנת 2002 בבימוי של לינה וסלבה צ'פלין.
תקציר העלילה
אום הודא (סלווה נקארה) היא ערביה נוצרית הגרה עם בנותיה הודא (ח'אולה חאג' דיבסי) ומרי (ראידה אדון) וכן עם חמה, סבא אליאס (יצחק נאמן), בשכונת ואדי ניסנאס בחיפה. בעל הבית הוא אבו נח'לה (אדיב ג'האשן), טיפוס מפוקפק שבנו זוהיר (אליאס עבוד) הוא עבריין המאוהב במרי.
הודא עובדת במשרד נסיעות, היא בת שלושים ועדיין לא התחתנה למגינת לב אמה. היא מעורה בחברה הישראלית ובחברים היהודים העובדים במשרד ואוהבת את שיריו של יהודה עמיחי.
אחותה הצעירה מרי אינה עובדת והיא יוצאת עם זוהיר המוסלמי שמתייחס אילה בגסות ומכניס אותה להריון. אום הודה מתנגדת לזוהיר בגלל התנהגותו ובעיקר מפני שהוא מוסלמי. כדי לרצות את המשפחה, מוציא אבו נח'לה סטודנטים רועשים מהקומה העליונה ומכניס במקומם סטודנט יהודי שקט.
הסטודנט הוא אלכס (אלכסנדר סנדרוביץ'), עולה חדש מברית המועצות, נמוך קומה וממושקף. הוא לומד בטכניון ולהנאתו מחצצר כשצלילי החצוצרה נשמעים בכל השכונה. כאשר זוהיר מנסה לפרוץ לדירה, מתעמת איתו אלכס ונפצע ואבו נח'לה מפצה אותו. זה מעלה את ערכו של אלכס בעיני הודא והם מתחילים להתראות כשהיא מלמדת אותו את שירי עמיחי. היא מתאהבת בו אף על פי שהוא נמוך, קצר ראייה ומכוער אבל הוא מראה לה יחס חם שהמחזרים הערביים הקודמים לא הראו לה.
מרי נאלצת להתחתן מהר עם וואחיד הנוצרי אף על פי שאינה אוהבת אותו, כדי להסתיר את הריונה מזוהיר.
אלכס מביא את הודה להוריו הנמצאים במעון קליטה ואימו (פירה קנטור) מקבלת אותם בקרירות.
אלכס והודה מחליטים להתחתן והודא מכינה את שמלת הכלה. אלכס נקרא למילואים ונהרג. הודא נושאת בבטנה את העובר המשותף שלהם ומקווה שלא ישתתף במלחמה.
פרסים
הסרט זכה בפרס הסרט הטוב בפסטיבל הסרטים הבינלאומי בחיפה.
אלכסנדר סנדרוביץ זכה במקום הראשון כשחקן ראשי בפסטיבל הסרטים בז'נבה.
בפסטיבל לודרדייל 2002 זכו שלושה שחקנים: השחקן הראשי - אלכסנדר סנדרוביץ; השחקנית הראשית - חאוולה חאג'-דבסי; שחקנית המשנה - ראידה אדון.
קישורים חיצוניים
ביקורות
ג'אנג נאן
ג'אנג למדה ציור בילדותה ובשנת 2003 השלימה את לימודיה באוניברסיטה עם תואר באמנות יפה. לאחר סיום לימודיה, עבדה במשך שלוש שנים על תכנון ועיצוב מוצר בסטודיו למשחקים לניידים Digital Red.
בשנת 2006 עזבה את Digital Red והחלה לעבוד ב-Qianchi Unlimited כמפתחת אפליקציות מדיה חברתית.
בפברואר 2013 יצרה אפליקציית שיתוף תמונות בשם Tuba, אשר צברה כמעט 500,000 משתמשים בששת החודשים הראשונים שלה.
ב-2014 נרכשה Tuba על ידי ByteDance, וג'אנג החלה לעבוד שם כמנהלת המוצר. לאחר מכן הפכה ג'אנג לאחראית על עסקי התוכן של ByteDance. במרץ 2018 הפכה למנכ"לית של חברת "Douyin", הגרסה הסינית של טיקטוק.
במרץ 2020 הפכה למנכ"לית העסקית של ByteDance בסין. בינואר 2021 הייתה אחראית על השקת Douyin" Pay", שירות מובנה המאפשר למשתמשי Douyin לקנות מוצרים ושירותים בתוך האפליקציה.
בשנת 2020 הייתה במקום ה-62 ברשימת 100 הנשים החזקות בעולם של מגזין פורבס ובמקום ה-45 ברשימת 100 הנשים החזקות בעולם של מגזין פורצ'ן, ובשנת 2021 הייתה במקום ה-48 ברשימה זו של מגזין פורצ'ן ובמקום ה-11 ברשימת 100 נשות העסקים הטובות ביותר של 'פורבס סין'.
רולו
{{פירושונים|
ראו גם
}}
Queen of the Clouds
Queen of the Clouds (בעברית: מלכת העננים) הוא אלבום הבכורה של זמרת ופזמונאית שוודית טובה לו. האלבום יצא לאור ב-24 בספטמבר 2014, על ידי חברת התקליטים איילנד רקורדס. זהו אלבום האולפן הראשון של לו אחרי צאת המיני-אלבום Truth Serum. לו שיתפה שהאלבום מספר באופן ליברלי, מדבר על הנושאים של "התקדמות במערכות יחסים", "תשוקה", "אהבה ושברים". האלבום זכה לביקורות חיוביות, בנוסף לו זכתה לביקורות מעולות על הכתיבה של שירים של האלבום.
ב-25 בספטמבר 2015, הכריזה לו על מהדורה מחודשת לאלבום שנקראת "Queen Of The Clouds Blueprint Edition", המהדורה כללה שירים מהמיני-אלבום Truth Serum, גרסה חדשה של השיר "Moments", ואת השיר "Not Made for the World", אשר נכלל במקור במסלול בונוס של Spotify בלבד.
רקע
האלבום מחולק לשלושה חלקים "המין", "האהבה", "הכאב". האלבום מרוכז כולו בפירוק זוגיות, משברים והמאבקים על הרומנטיקה של לו. בנוסף לו תיארה את המוזיקה שלה כטיפול שהיא יכול לדבר על הדברים שעברה ולא שיתפה ולא העזה לדבר עליהם.
כותרת האלבום הגיע מתוך השיר "Not on Drugs", אשר מתאר את אורח החיים החדש של לו לאחר הצלחת המיני-אלבום "Truth Serum".
סיבוב הופעות
כדי לקדם את האלבום, לו יצאה ב-28 בספטמבר 2015, לסיבוב ההופעות הראשון שלה, "Queen of the Clouds Tour", באירופה, צפון אמריקה. סבב זה הסתיים ב-15 בנובמבר.
פיסאיו אקינאדה
פיסאיו אקינאדה (באנגלית: Fisayo Akinade; נולד ב-28 בדצמבר 1987) הוא שחקן בריטי. הוא ידוע בעיקר בזכות תפקידו כדין בסדרות "מלפפון" ו"בננה" בערוץ 4, וכן תפקידו כמר אג'אי בסדרת הטלוויזיה של נטפליקס "עוצר נשימה" ועבודותיו בתיאטרון.
ראשית חייו
אקינאדה נולד בליברפול שבאנגליה. במשך ארבע שנים בילדותו התגורר בניגריה עד שחזר לבריטניה, שם גדל באזורים פאלופילד ומוס סייד שבמנצ'סטר.
בבגרותו אקינאדה רצה לעסוק בהתעמלות. עם זאת, לאחר שסבל מפציעה והמקום בו התאמן נסגר, אקינאדה החל להשתתף בשיעורי דרמה בתיאטרון קונטקט במנצ'סטר, ומאוחר יותר הצטרף לקבוצת השחקנים הצעירים של התיאטרון, וכן בקורסים בתיטארון Royal Exchange. בהמשך הלך ללמוד בבית הספר המלכותי המרכזי לנאום ודרמה בלונדון.
קריירה
פריצת הדרך של אקינאדה בטלוויזיה התרחשה ב-2015, כאשר כיכב בתפקיד דין מונרו בסדרת הדרמה "מלפפון" וסדרות-הבת שלה, "בננה" ו"טופו", בבימויו של ראסל טי דייוויס. ב-2016, אקינאדה כיכב לצד גלן קלוז, ג'מה ארטרטון ופאדי קונסידיין בסרט "הנערה עם כל המתנות".
בפברואר 2022, אקינאדה השתתף במחזה "The Glow" מאת אליסטר מקדאוול. המחזה הועלה בתיאטרון רויאל קורט.
אקינאדה כיכב בסדרת הנעורים של נטפליקס "עוצר נשימה", אשר עלתה לשידור באפריל 2022. בסדרה, הוא מגלם את מר אג'אי, מורה לאמנות אשר נותן תמיכה לדמות הראשית צ'ארלי, במיוחד בקשר לבריונות שהוא חווה בשל נטייתו המינית.
חיים אישיים
אקינאדה הוא הומוסקסואל.
כריס וייץ
כריסטופר ג'ון "כריס" וייץ (באנגלית: Christopher John "Chris" Weitz, נולד ב-30 בנובמבר 1969) הוא מפיק, תסריטאי, במאי ושחקן קולנוע אמריקאי ממוצא יהודי. ידוע בעיקר בשל עבודתו עם אחיו, הבמאי פול וייץ, על סרטים כגון "אמריקן פאי", "רווק פלוס ילד" ו"חיים טובים יותר".
ביוגרפיה
וייץ נולד בניו יורק שבארצות הברית למשפחה יהודית בעיקרה, אם כי סבתו מצד אמו קתולית. החל את הקריירה שלו כשותף לכתיבת הסרט עבודת נמלים. ב-1999 ביים והפיק יחד עם אחיו את הסרט אמריקן פאי אשר נחל הצלחה קופתית. כריס השתתף בתור מפיק שותף בשני סרטי ההמשך שיצאו לאחר מכן. ב-2002 עבד שוב עם אחיו על הסרט רווק פלוס ילד אותו כתב וביים. הסרט הניב לשניים מועמדות לפרס אוסקר לתסריט המעובד הטוב ביותר. וייץ הפיק מספר סרטים אשר בוימו על ידי אחיו וביניהם בחברה טובה ואמריקן דרימז.
ב-2007 נבחר וייץ לביים את העיבוד לספר הראשון בסדרת חומריו האפלים של פיליפ פולמן. וייץ פרש במהלך העבודה על הסרט אך לאחר מכן החליט להמשיך לעבוד עליו. בסרט כיכבו ניקול קידמן וסם אליוט ולאחר יציאתו הוא קיבל ביקורות מעורבות למרות שהכניס למעלה מ-300 מיליון דולר ברחבי העולם.
בינואר 2011 יצא סרטו של וייץ אשר נקרא חיים טובים יותר בכיכובו של דמיאן ביצ'יר. בימים אלה עובד וייץ על עיבוד ספרי אלריק ממלניבונה של הסופר מייקל מורקוק.
חיים אישיים
וייץ נולד בניו יורק, בנה של השחקנית סוזן קוהנר ומעצב האופנה ג'ון וייץ. יש לו אח, פול וייץ, אשר גם הוא במאי במקצועו. וייץ למד בלונדון וסיים תואר בקיימברידג'. וייץ נשוי למרצדס מרטינז ולהם ילד אחד, סבסטיאן.
פילמוגרפיה
כריס ופול וייץ:
כריס וייץ:
משחק:
כתיבה:
או-ווי-גו
או-ווי-גו (באנגלית: O-We-Go) היא מכונית פתוחה, 2 מושבים מסוג סייקלקאר בסגנון מכונית עידן פליז מתוצרת O-We-Go Car Company  אשר יוצרה בשנת 1914 בארצות הברית.
"Cyclecar"
Cyclecar הייתה סוג של מכונית קטנה, וזולה שיוצרה באירופה ובארצות הברית בין 1910 לתחילת שנות ה-20 של המאה ה-20. מטרתה של ה-"Cyclecar" הייתה למלא פער בשוק בין האופנוע לבין המכונית.
יבגני רויזמן
יבגני ואדימוביץ' רויזמן (ברוסית: Евгений Вадимович Ройзман; נולד ב־14 בספטמבר 1962) הוא סופר, פעיל חברתי, פוליטיקאי יהודי-רוסי וראש־העיר יקטרינבורג, מספטמבר 2013 עד מאי 2018.
רויזמן ידוע כסופר ופעיל חברתי ומייסד ארגון "עיר ללא סמים" וחבר מפלגת "המצע האזרחי" של מיכאיל פרוחורוב. בבחירות לראשות עיריית יקטרינבורג ב-2013, הוא התמודד מול יעקב סילין, מועמד מטעם רוסיה המאוחדת והצליח לזכות בהפרש קל.
בעבר היה חבר מפלגת רוסיה הוגנת והמפלגה הרוסית לחיים.
קורות חיים
רויזמן נולד ב-14 בספטמבר 1962 בעיר סברדלובסק למשפחה יהודית. אביו ואדים פולביץ' (יליד 1936) היה מורה לספרות ושפה רוסית, אמו הייתה נינה פאבלובנה, אמנית.
לדברי רויזמן, הוא יצא מבית הוריו בגיל 14 ויצא לטיול מסביב למדינה. עבד במפעל אוראלמאש.
רויזמן ניהל ארגון חברתי במשך למעלה מעשור שעסק בסיוע לגני ילדים ובתי יתומים. בשנת 1999 הקים מוזיאון פרטי המוקדש לאייקונות שנוהג לאסוף.
עיר ללא סמים
רויזמן הקים את קרן "עיר ללא סמים" ב-1999 העוסקת במאבק בסחר בסמים ביקטרינבורג ובפרבריה. הקרן אחראית לניהול 5 מרכזים לשיקום מכורים לסמים.
באוגוסט 2011 רויזמן חנך את פרויקט "מדינה ללא סמים" כחלק מקרן 'עיר ללא סמים' למאבק בהתמכרויות לסמים בכל רחבי רוסיה.
קריירה פוליטית
מדצמבר 2003 עד דצמבר 2007 היה חבר הדומה הממלכתית של הפדרציה הרוסית מטעם מחוז המשנה אורדז'וניקידזה של מחוז סברדלובסק, משגרף 40% מקולות המצביעים. היה וחבר ועדת הביטחון הפרלמנטרית והוועדה לענייני צפון הקווקז. היה גם חבר בוועדה הממשלתית ללוחמה בסמים.
ב-2007 עמד בראש סניף יקטרינבורג של המפלגה הרוסית לחיים עד למיזוגה עם רוסיה הוגנת. בספטמבר 2007 הועמד בראש הרשימה המפלגתית של מפלגת רוסיה הוגנת במחוז סברדלובסק לקראת הבחירות לפרלמנט בדצמבר 2007. ברם, באוקטובר 2007 הוסר מהרשימה המפלגתית ונטל פסק זמן מהחיים הפוליטיים. ביולי 2011 מיכאיל פרוכורוב הזמין אותו להצטרף למפלגת "המעשה הנכון". אולם בספטמבר 2011 הוא ופרוכורוב עזבו את המפלגה והקימו את מפלגת "המצע האזרחי" שהריצה אותו כמועמד לבחירות לדומה העירונית של יקטרינבורג.
הבחירות לראשות העיר יקטרינבורג
ביולי 2013 רויזמן התמודד בבחירות לראשות העיר יקטרינבורג מטעם מפלגת "המצע האזרחי". בספטמבר 2012 זכה ב-26.5 אחוזי תמיכה בסקר שהציב אותו כמועמד עיקרי לזכות בבחירות ובבחירות לראשות העיר הצליח לזכות ברוב ומינויו לראש העיר יקטרינבורג אושר על ידי הדומה העירונית של יקטרינבורג ב-24 בספטמבר 2013.
ראש עיריית יקטרינבורג
לאחר כניסתו לתפקיד, רויזמן תלה במשרדו דיוקן של המשורר יוסף ברודסקי במקום לתלות את דיוקנו המסורתי של נשיא רוסיה.
בדצמבר 2013 הציע להעניק לעיר מעמד של עיר פדרלית, הצעה שזכתה לתמיכה של 82% בהצבעה שהתקיימה באתר Znak.com. בפברואר 2014 נטל חלק במחאות נגד הצנזורה הרוסית ובמעורבות הרוסית באוקראינה. במרץ 2014 נערך סקר בעיר ולפיו הפופולריות של רויזמן צמחה בשליש וחרף היותו נציג האופוזיציה לשלטון פוטין הוא זוכה לתמיכה רבה בקרב תושבי העיר על פעילותו החברתית. באפריל 2017 הכריז על כוונתו להתמודד לתפקיד מושל מחוז סברדלובסק, בבחירות שתתקיימנה בספטמבר 2017, אך לבסוף לא נבחר.
לקראת סוף כהונתו כראש העיר שלטונות מחוז סברדלובסק החליטו לבטל את הבחירות הישירות לראשות העיר, מתוך כוונה למנוע את ריצתו לקדנציה נוספת. מעתה ראש העיר נבחר בבחירות חשאיות בקרב חברי הדומה העירונית. זאת לאחר שבאפריל 2018 מושל מחוז סברדלובסק הגיש הצעת חוק לביטול הבחירות הישירות לראשות העירייה, הצעה שהתקבלה ברוב קולות באספה המחוקקת המחוזית. רויזמן מחה נגד שלילת זכותם הדמוקרטית של התושבים להחליט על עתידם והצהיר על התפטרותו, ב-21 במאי 2018, משום שאינו רוצה ליטול חלק בשלטון שכזה.
לאחר כהונת ראשות העיר
ב-2018 ייסד את "קרן רויזמן" (Фонд Ройзмана), ארגון חברתי שבראשותו. לקראת הבחירות הפרלמנטריות ברוסיה 2021, הודיע על כוונתו לרוץ למושב בבית התחתון בפרלמנט. ב-24 באוגוסט 2022 נעצר על ידי השלטונות הרוסיים. הוא שוחרר, אך נעצר שוב במרץ 2023 על שיתוף פוסט נגד הפלישה לאוקראינה.
זכריה בן ברכאל
רבי זכריה בן ברכאל היה חכם בגדדי בבלי, גאון וראש ישיבה, ככל הנראה יליד ארם צובא (חלב).